Albert Marth

Albert Marth (* 5. máj 1828, Kołobrzeg, Poľsko – † 5. august 1897, Heidelberg, Nemecko) bol nemecký astronóm.

Životopis 
Marth študoval teológiu na Berlínskej univerzite, no jeho záujem o matematiku a astronómiu ho viedol k tomu, že začal študovať astronómiu u Christiana Petersa v Königsbergu. V roku 1853 prijal pozvanie Georga Bishopa, bohatého obchodníka a mecenáša zaujímajúceho sa o astronómiu, do Londýna, kde sa stal asistentom Johna Russela Hinda a v roku 1854 prevzal jeho funkciu na tamojšom observatóriu.

1. marca 1854 objavil malú planétku 29 Amphitrite.

Od roku 1862 pracoval ako asistent Viliama Lassela na Malte, kde urobil najviac svojich astronomických objavov. Neskôr pracoval v Markree Observatory v Írsku. Posledné roky života strávil v Nemecku, kde v roku 1897 v Heidelbergu zomrel na rakovinu.

Na jeho počesť sú pomenované krátery na Mesiaci (Marth) aj na Marse (Marth).

Referencie

Externé odkazy 

 A. Marth v Astrophysics Data System

Nemeckí astronómovia
Objavitelia planétok
Úmrtia na rakovinu